
Štampa Državne štamparije Kraljevine Jugoslavije 
Beograd, 1935 


Stara hrvatska ognjišta uzduž Drave 


Stara, šimeska županija, u Mađarskoj 


Po nalogu madžarskog narodnog Etnografskog muzeja bavio sam se 
u ljetu 1934 godine proučavanjem materijalnih etnografskih prilika u 
- Ormanšagu') u Podravini južnog dijela baranjske i šimeške županije, 
(otprilike između Šikloša i Lakoče); uporedo pozabavio sam se i s mate- 
rijalnom kulturom podravskih Hrvata. S jedne strane, moja proučavanja 
Ormanšaga prisilila su me na to, jer sam utvrdio, da u materijalnoj kulturi 
Hrvata i Madžara imade mnogo zajedničkih elemenata; a dao ih je Hrvat. 
S druge strane, ranija proučavanja Vilima Seemayera (stari ložački uređaji 
u južnoj Zali i unutrašnjem Šimegu, Magy. Nemz. Nćprajzi T4r4nak Erte- 
sitoje, XXIV. 1933:49—63) nametnula su mi brojne probleme, čija sam 
dalnja istraživanja smatrao važnima u interesu rasčišćavanja narodnih kultura 
koje se protežu s teritorija Madžarske dalje na Balkan. 
Po raspoređenju koje je načinio Sigismund B4tky to područje obuhvaća 
južno mađarski tip kuće ili područje donjodunavskog tipa kuće, gdje je 
»vrsta ognjišta i kuće istovjetna, odnosno srodna s južnoslavenskom ,kućom“ 
koja ima otvoreno ognjište“ (Madžarska ognjišta i tipovi kuća, Magy. Nemz. 
Muz. Nćprajzi T&r4nak Ertesitoje, XXII. 1930 : 128). Postoje li tragovi ovog 
tipa nastambe, kojeg južni Slaveni nazivaju ,kućom“, u Staroj i u okolici ? 
Stariji ljudi još pamte, da su stanovali u kući s jednim odijeljenjem. 
No taj tip mora da su istisnule, najkasnije sredinom minula stoljeća, kuće 
koje se sastoje iz sobe i kuhinje, dakle iz dva odijeljenja. Najprimitivniji 
način ovoga tipa vidimo na slici 1, 2 i 3. Sastoji se iz jedne kuhinje bez 
dimnjaka (kuinja, kujna) i iz sobe, (kuća, iža). Nazivom ,kuća“ označuju 
i čitavu kuću, a ,iža“ specijalno obilježuje sobu; no u Staroj ne naročito; 
bolje poznaju tu oznaku u susjednom Podravskom sv. Martinu (Dr&vaszent- 
mdrton). Iz kuhinje možemo da dođemo u sobu jedino preko jednog pro- 
pusta (ganjak), koji pretstavlja sa stupovima koji podržavaju krov produ- 
ženi dio, a nalazi se sučelice od sobnih vrata, i uporedo s kuhinjom 
(sl. 1—3). Taj osnovni plan je općenit i tipičan u Staroj. Pored dvodijelne 


1) Ormanšag znači šuma, šumsko područje, a izvorno u madž. jeziku označuje -. 
besenyo ili iz. Magyar nyelv, XXIV. 1928. 23. 

prostorije gradili su u dvorištu (,u dvoru“) komore koje su se sastojale 
iz svega jedne jedine prostorije, kamo su se povlačili mladi ženici (oženjeni 
parovi) — sl. 4. — Uloga ovih komora danas je većinom već prestala. 
Kod novijih gradnja grade komoru neposredno uz kuhinju (sl. 5). , Kuća“ 
i ,kuhinja“ u planu smještaja ostaje i dalje ma sličan način, a prema ovim 
dvima ravna se ,komora“, jer i njezina se vrata otvaraju na ,ganjak“, 
kako se to jasno može da vidi na 5 slici. U zadnjih 10-—20 godina podignuli 
su kuće u kojima su sagrađene ,kuhinja“, ,komora“ i ,soba“ tako da se 
otvaraju jedna u drugu; — a gdje kuhinja — zadržavši karakter otvorenog 
ognjišta — leži već u istoj liniji s ostale dvije prostorije. 

Kuhinja je prostorija bez dimnjaka. Dim odilazi kroz otvor iznađ 
vrata. U novije vrijeme sagrađeni dimnjaci nose ime ,odžak“. Oni potpuno: 
zapremaju stražnju stranu stropa kuhinje, a prolaze kroz krov tako da se 
postepeno prema gore sužuju. 

U stražnjem uglu kuhinje, koji se nalazi sa strane sobe, susrećemo: 
jednu izgradnju iz blata, visoku 20—30 cm., a dugačku 100—150 (sl. 6). 
Kako vidimo na sl. 8 ne dodiruje se uvijek sa stražnjim zidom kuhinje. 
Tu izgradnju iz blata nazivaju imenom ,ognjište i banak“, ,»banak ili 
ognjište“ (sl. 6—9). Iznad ognjišta, s jednim krajem pričvršćen na ,gredu“ 
(tram, trema), s drugim krajem sa motke (sleme, sljeme, drug), koja je 
utaknuta u zid, vjesi lanac (sl. 6). Na ,kariku“, koja je na njegovom kraju, 
objese bakrač iz bakra, kojeg nazivaju ,kotao“ ili ,bakrena“. Stari ba- 
krači imaju tipičan balkanski oblik: to su posude, koje se prema gore 
suzuju, a koje su nabavili s one strane Drave u Slavoniji (sl. T). U novije 
vrijeme prave ih iz željeza. Jedan noviji način kako se montiraju bakrači 
vidi se na slici br. 10. Najjednostavniji način kako se objesi lanac koji 
drži bakrač jest, da pričvrste lanac na čavao koji je zabijen u zid (sl. 7). 

»Sleme“, ,Sljeme“, čiji se smještaj tu i tamo može slučajno i da 
izmijeni, služi, da se na njemu suši vlažno i mokro drvo. Zato ih obično 
nalazimo po dva iznad ognjišta (sl. 6). 

Na ognjištu nalazimo ,pokluk“ (,,crepnja“, ,crepnjak“), na čijem se 
vrhu vidi 1—2 cm. velika rupa za zračenje (sl. 7, 11). Ponajviše je proviđen 
ukrasima koji su poput vrpce utiskani prstom. Pravi se iz gline, blata, a 
u blato umijese sitnu ciglu, komade kamena, da bi ,crepnja“ bila trajnija. 
Ispod nje peku kolač, neke vrsti pogače, kruh, a peče se u ,tepsijama“ 
(činijama) koje su načinjene iz pečene gline ili bakra; no upotrebljavanje 
tepsije nije općenito. Danas već dosta malo susrećemo u upotrebi i ,crepnju“. 

Na ognjištu nalazimo još željezni tronožac (,noge“). Pred njim su 
dvije ,cigle“, postavljene jedna uz drugu uporedno (sl. 6 i 9). Na ove su 
metali posude za kuhanje. Napadno je, što nisam u Staroj naišao na pri- 
jeklad (Feuerbock, tiizikutya); ovdje ga, navodno, nisu ni upotrebljavali. 
Čini se da to nije lokalna karakteristika, jer je Seemayer isto tako i na 
području drugih hrvatskih naselja zaladske i šimeške županije utvrdio 
pomanjkanje prijeklada (v. ranije navedenu studiju, 53 str.). U Staroj su 

namjestili za podupiranje drveta koje je gorilo deblje, kvrgaste | drvene 
zaglavke; nazivaju ih ,zglavnjik“. 

S tri noge proviđenu tavu (,tiganj“) upotrebljuju 7 za pečenje mesa i 
za kuhanje (sl. 12 i 8). Za pečenje služio im je i željezni ,ražanj“. Vatru 
su potpirivali cijevima iz bazgovine (Sambucus nigra 1.) tzv. ,puvalom“. 

Današnji se starci još sjećaju, da se ložilo s ogromnim cjepanicama, 
čiji se jedan kraj nalazio vani na kuhinjskim vratima, a drugi na ognjištu. 

Ognjištu pripadaju još i niski stolići na tri noge s polukružnom sjedali- 
com (stol, stolić, naslanjač), na kojima su sjedjeli uokolo ognjišta (sl. 13/8).") 

Osim ognjišta nalazimo u kuhinji posudu za pranje u obliku škafa 
(,šćavnjak“) sl. 7, 14), policu za posuđe, posudu za držanje octa (,sirčenka“ 
— sl. 14) ,ambar“ za žito koji se načinio iz izdubljenog okruglog drvenog 
trupca (debla) — sl. 7, — a i u ostalim krajevima Madžarske rasprostra- 
njene škrinje ili ormare (v. Magy. Nemz. Muz. Nćprajzi T&4ranak Ertesitdje, 
XXVI. 1934:33) koje ovdje nazivaju ,ladica“. Ove u Staroj imaju isti 
oblik kakove priopćuje A. Haberland iz Slavonije (Buschan: III. Volkerkunde, 
II. 2. 1926 str. 494). Još i dandanji prave ih u Podravskom sv. Martinu, 
ali im ornamentiku više oslikavaju živim bojama, no što ju dubu (režu). 
U novije doba dolazi u kuhinju nešto jednostavnija ,kasli“ ili ,škrinja“ 
koja ima vrata na krila i pretince. Ove označuju i ,ladicama“. Iz kuhinje 
pomoću ljestava (,,lojtra“) uzlaze na tavan kroz nenatkriveno ostavljeni 
dio stropa (sl. 5). 

Za grijanje sobe služila im je krušna peć (,banja peć“) oblijepljena 
blatom. Ne sjećaju se više na točnu njezinu formu; mogla je biti više 
manje uglata, jer su, navodno, i spavali na njoj ili barem na klupama 
koje su uz nju načinili iz blata. Otvor za loženje otvarao se u kuhinju, 
na ognjište. U njoj su ložili s drvom. Prazan prostor između krušne peći 
i stražnjeg zida nazivaju ,zapećak“ (5 sl). Klupa okolo krušne peći iz 
blata nosi ime ,banak“ — ,ba4n&k“. Bogatiji, a kasnije i siromašniji puk 
— umetali su u tu peć pećne crijepulje u obliku tanjura, ,pećne oči“ 
(,pećnjak“) a kasnije oblagali su i čitavu krušnu peć ovakovim crijepuljama 
(sl. 15). Na mnogim mjestima i oko ove bi načinili banak. Ovu napravu 
za grijanje krste isto tako ,peć“, ili se služe sasma madžarskim nazivom 
»kdljha“. (U hrvatskom govoru često se čuju u Staroj nazivi ,banja kame- 
ncze“, ,banja kaljha“). U ovim ,banja pećima“ i ,kaljhama“ nisu pekli 
kruh. Danas ,banje peći“ zastupaju ,šparheti“ (štednjaci), a ovaj u zimi 
služi i za kuhanje. Krušne peći bile su u stražnjem dijelu dvorišta, šta 
više u ovoj općini i danas ih možemo još nekoliko ovakovih da nađemo. 
Po sjećanju današnjih staraca gradili su krušne peći i prema ulici. Ove 
krušne peći, koje su stajale slobodno (sl. 16), tvorevine su iz blata, više 
manje okrugle ili odugoljaste, a izvorno stoje na drvenim stupovima ili 
gredama. Po mome mišljenju uz ,,crepnje“ one nisu bile potrebne, i izvorno 


1) U davnini nekada su na tim stolicama rađale žene. 

nisu ni služile u svrhu (da se peče kruh) — već kao pušnice, za sušenje 
kukuruza, konoplje i lana; zato su na mnogim mjestima još i danas 
smješteni u vrtu koji sačinjava nastavak dvorišta. Nemaju ništa zajedničkoga 
sa starim sobnim krušnim pećima, ni u kome slučaju to nisu krušne peći 
koje su iz sobe premještene u dvorište, jer iz ovih se, kako smo vidjeli, 
razvila ,banja kemencze“, zatim ,kaljha“ (peć), a ovu zadnju istisnuo je 
i konačno uklonio ,šprahet“ (štednjak). 

U novije vrijeme krušne peći koje stoje u dvorištu unilaze opet u 
kuhinju, gdje, u starini, izim ,ognjišta“ nije bilo drugog mjesta za vatru. 
Tu stoje slobodno i odlučno čuvaju svoje oblike koje su imali na svojim 
izvornim smjestištima (sl. 17—19 i osnovni plan br. 2). Priborni alat za 
krušne peći jest slijedeći: ,ogreblica“, ,omela“ i komušina (kukurozovine) 
privezana uz jednu motku, pa ,ožeg“ ili ,popećak“. Na strani krušne peći 
smještena rupa za zračenje zove.se ,žarnica“ ili ,prelo“ (sl. 17). 

Ima nekoliko godina što u bogatijim mjestima sjevernog i zapadnog 
područja s one strane Dunava grade na sredini kuhinje ili u kojemu uglu 
i dobro poznate četverouglate krušne peći u obliku stola, iznad koje na 
mnogom mjestu vjesi još na lancu bakrač (kotao), pa svod krušne peći 
zapravo zamijenjuje ognjište (sl. 20). Na slici 21 i na 5 osnovnom planu 
predočavam jednu ovakovu uglatu krušnu peć, čiji se stražnji dio nalazi 
oko 70 cm. još u sobi i tamo mu se na zaglavku smjestio štednjak. U 
stranice onog dijela koji se nalazi u sobi umetnute su pećne ploče: preostaci 
jedne stare ,kaljhe“. 

Pored naprijed gore napomenutog namještaja u kuhinji ukratko ću 
da nabrojim i sobni uređaj. I u sobi nalazimo ,ladicu“; ponajviše tamo 
je u uglu ,stol“, oko kojeg poredaju ,klupe“, daske koje su gdjegdje još 
pričvršćene na drvene klinove, umjesto na noge; a u novije vrijeme ove 
zamijenjuju stolcima (,,naslanjačima“). Oko stola sjede i na već napred 
spomenutom polukružnom stolcu, no ovi su veći, prave se s dužim nogarom 
(sl. 13). — Čim je obitelj brojnija, tim susrećemo veći broj ,postelja“. 
Djeca leže na sasma niskim krevetima (posteljke). 

Na 22 slici prikazujem jedan zanimivi ,zasun“ kojeg se može da 
vidi u kuhinji Jovana K. Gergića, kućni br. 25. Zasun jest: jedna dugačka 
motka, koju utaknu kroz rupu, koja je udubljena u zidu koji dijeli sobu 
od kuhinje, u zapor koji se nalazi na kuhinjskim vratima i na zidnom 
stupu kuhinjskih vrata. 

Ovo staro stanje koje sam ovdje predočio naglo se mijenja, pa se 
i pučki način gradnje podravskih Hrvata sasma ravna po madžarskom 
načinu građenja. Naprotiv pred 70—80 godina i madžarski se način gra- 
đenja podudarao s hrvatskim. 


Sa madžarskog izvora preveo: Gunda Bela 
Ivo Franić Budapest 

prajea 


SI. 1. — Osnovni plan kuće Br. 137.: K. kuinja, I iža, G ganjak, 
1 sirčenka, 2 polica, 3 ladica, 4 šćavnjak, 5 ognjište ili banak 
6 šparhet, 7 postel, 8 stol, kraj njega naslonjač, 9 ladica, s. stup 


SI. 2. — Osnovni plan kuće Broj 25.: K kuhinja, I iža, G ganjak, 
1 postelja, 2 posteljka, 3 klupa, 4 stol, 5 šparhet, 7 ladica, 
8 krušna peć, 9 ambar 


SI. 3. Kuća u Staroj Photo: Gunđa Bćla 

Sl. 4. Spavaća komora u dvorištu 
Photo: Gunda Bela 


Sl. 5. — Osnovni plan kuće. Br. 85. K kuinja, I iža, Ko komora, 
G ganjak, 1 posteljka, 2 postelj, 3 nasljanač, 4 ladica, 5 stol, 
6 šparhet, ispod njega krušna peć, koja se dosiže iz kuhinje, 
7 krušna peć, 8 kasli, 9 šćaAvnjak, 10 uzlaz na tavan, 11 zapećak 


SI. 6. Kućna peć u Staroj. Br. 25. 1 tram ili 
greda, 2 cigle, 3 sleme, 4 lanac, 5 karika, 
6 ognjište 

Sl. 7. Ognjište u kuhinji. Na ognjištu crepnja, poduprta jednom ciglom, 
pored uje noge; desno čup za sirće, ambar i šćavnjak 
Photo: Gunda Bela 


SI. 8 Ognjište u kuhinji. Br. 137. kuća. Na ogujištu tava, 
pokraj nje ,stol“ ili nasljanač 
Photo: Gunđa Bela 

Sl. 9. Ognjište u kuhinji. Na ognjištu su ,s desne strane pribor za peć 
i jedan dio od one peći“ koju možemo da vidimo na slici 18. Na stijeni 
rupa koja služi za odvođenje dima 

Photo: Gunda Bela 

S1. 11. Crepnja (Back- 
teller, pokluk) Sl. 12. Tava 


SI. 10. Jedan novi način 
kako da se objesilkotao 


Sl. 13. Stolice razne veličine A. oblik koji 
se upotrebljava uz stol. B. Oblik koji se 
SI. 14. 1. ščavnjak, 2. sirčneka rabi pokraj ognjišta 

SI. 15. Peć (kaljha) koja je načinjena 
iz pećnjaka 
Photo: Gunda Bela 


Sl. 16. Krušna peć u dvorištu 
Photo: Gunda Bela 


SI. 17. Krušna peć u kuhinji, ž= žarnica 

Sl. 18. Krušna peć u kuhinji. S lijeve strane razni pribor za vatru 
(ogreblica, lopata, ožeg, noge) 
o Photo: Gunda Bela 


SL 19. Krušna peć u kuhinji u kući br. 25 
Photo: Gundđa Bćla 

Sl. 20. Noviji tip krušne peći u kuhinji. Iznad nje na lancu vjesi kotao 


Photo: Gunda Beta 

SI. 21. Krušna peć u kuhinji. Straž- 


nja strana krušne peći unutri je u SL. 22. - 1. Zasun u kući Jovana Grgića. Zasun se u zapor 
sobi (vidi sl. 5) može turiti iz sobe. - 2. Pogled odozgor na smještaj zasuna 

